Document ID: 31997R2616

31997R2616
L 353/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2616/97 НА КОМИСИЯТА
от 16 декември 1997 година
за изменение на Регламент (ЕО) № 1445/95 относно правила за прилагане на режима на вносни и износни лицензии в сектора на говеждото и телешкото месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕО) № 2321/97 (2), и по-специално членове 9 и 13 от него,
като има предвид, че член 7 на Регламент (ЕО) № 1445/95 на Комисията от 26 юни 1995 г. относно правила за прилагане на режима на вносни и износни лицензии в сектора на говеждото и телешкото месо и за отмяна на Регламент (ЕИО) № 2377/80 на Комисията (3), последно изменен с Регламент (ЕО) № 2469/97 (4), ппредвижда, че за да се заяви възстановяване при износ, за всеки износ на продукт трябва да се издаде износна лицензия с предварително фиксиране на възстановяването;
като има предвид, че за да се гарантира доброто управление на износа и особено на замразено говеждо и телешко месо от интервенционни запаси, предназначени за износ за някои трети страни без възстановяване, всеки износ на продуктите, посочени в член 1, параграф 1, буква а) на Регламент (ЕИО) № 805/68 на Съвета, или включени в кодове по КН 0102 10, от 1602 50 31 до 1602 50 80 и 1602 90 69, следователно трябва да подлежи на издаването на износна лицензия;
като има предвид, че вследствие на това ново изискване, трябва да се направят някои технически изменения, особено по отношение на периода на валидност на лицензиите, размера на гаранцията и съобщенията от държавите-членки;
като има предвид, че Управителният комитет по говеждо и телешко месо не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1445/95 се изменя, както следва:
1.
Член 7 се заменя със следното:
„Член 7
За всеки износ на продуктите, посочени в член 1, параграф 1, буква а) на Регламент (ЕИО) № 805/68, или включени в кодове по КН 0102 10, от 1602 50 31 до 1602 50 80 и 1602 90 69, е необходимо издаването на износна лицензия с предварително фиксиране на възстановяването.“
2.
Член 8 се заменя със следното:
„Член 8
1. Периодът на валидност на износните лицензии за продуктите, за които се иска възстановяване и за които е необходимо издаването на износна лицензия с предварително фиксиране на възстановяването, е:
-
75 дни за продукти, включени в кодове по КН 0102 и 1602,
-
30 дни за други продукти,
от датата на издаване по смисъла на член 21, параграф 2 от Регламент (ЕИО) № 3719/88.
Валидността на износните лицензии за говеждо и телешко месо съгласно процедурата, предвидена в член 44 на Регламент (ЕИО) № 3719/88, изтича в края на четвъртия месец след датата на издаване по смисъла на член 21, параграф 2 на същия регламент.
2. Периодът на валидност на износните лицензии за продукти, за които не се иска възстановяване, е:
-
45 дни за износ на замразено говеждо и телешко месо от интервенция,
-
60 дни за други продукти,
от датата на издаване по смисъла на член 21, параграф 1 на Регламент (ЕИО) № 3719/88.
Заявленията за лицензии и лицензиите съдържат в клетка 20 думите:
-
„Продукти от интервенция без възстановяване (Регламент (ЕО) № 2616/97)“ за лицензиите, посочени в първо тире,
-
„Без възстановяване“ за лицензиите, посочени във второ тире.
3. Заявленията за лицензия и лицензиите съдържат в клетка 15 описание на продукта, в клетка 16 - 12-цифрения код на номенклатурата за възстановяване при износ на селскостопански продукти, а в клетка 7 - държавата, за която са предназначени.
4. Категориите продукти, посочени във втори параграф на член 13а на Регламент (ЕИО) № 3719/88, са изброени в приложение 3.“
3.
Член 9 се заменя със следното:
„Член 9
1. Гаранциите за лицензии с предварително фиксиране на възстановяването са:
а)
44 ECU на глава за живи животни;
б)
29 ECU на 100 кг продукти, попадащи в код 0201 30 00 9100 на номенклатурата за възстановяване при износ на селскостопански продукти;
в)
16 ECU на 100 кг нетно тегло за други продукти.
2. Гаранцията за лицензии, различни от тези, посочени в параграф 1, е:
а)
7 ECU на глава за живи животни;
б)
3 ECU на 100 кг нетно тегло за други продукти.“
4.
Член 10, параграф 1 се заменя със следното:
„1. Износните лицензии с предварително фиксиране на възстановяването съгласно член 8, параграф 1 се издават на петия работен ден след деня, в който е подадено заявлението, при условие че междувременно Комисията не е предприела специалните мерки, посочени в параграф 2. Този период обаче не се прилага за износа, който е предмет на член 14а на Регламент (ЕИО) № 3719/88.“;
5.
Член 11 се заменя със следното:
„Член 11
1. Количествата, изнасяни в рамките на толеранса, предвиден в член 8, параграф 1 на Регламент (ЕИО) № 3719/88, не дават право на изплащане на възстановяване, когато износът се осъществява с лицензия, както е посочено в член 8, параграф 1, и лицензията съдържа следното в клетка 22:
„Възстановяване валидно за … тона (количество, за което е издадена лицензията).“
2. Второ тире на член 20, параграф 3, буква б) на Регламент (ЕИО) № 3665/87 на Комисията (5) не се прилага за специални възстановявания при износ, отпуснати за обезкостено месо съгласно Регламент (ЕИО) № 1964/82 на Комисията (6), ако продуктите са поставени под режима, посочен в член 5 на Регламент (ЕИО) № 565/80 на Съвета (7).
6.
Член 13, параграф 1 се заменя със следното:
„1. Държавите-членки уведомяват Комисията:
-
в понеделник и четвъртък всяка седмица най-късно до 12 часа на обяд за:
а)
1.1.
заявления за лицензии с предварително фиксиране на възстановяването съгласно член 8, параграф 1 или липсата на такива заявления;
1.2.
заявления за лицензии съгласно член 44 на Регламент (ЕИО) № 3719/88 или липсата на такива;
1.3.
заявления за лицензии съгласно първо тире на член 8, параграф 2,
подадени до последния работен ден преди датата на уведомяване;
б)
1.1.
количествата, за които са издадени лицензии съгласно член 10, параграф 5, или факта, че не са издадени лицензии;
1.2.
количествата, за които са издадени лицензи в отговор на заявленията съгласно член 44 на Регламент (ЕИО) № 3719/88 с датата на подаване на заявлението и държавата, за която са предназначени,
до последния работен ден преди датата на уведомяване;
в)
количествата, за които са оттеглени заявленията за износни лицензии съгласно член 10, параграф 4,
-
преди 15-то число всеки месец за предходния месец;
г)
заявления за лицензии съгласно член 14а на Регламент (ЕИО) № 3719/88;
д)
количествата, за които са издадени лицензии съгласно член 8, параграф 1 и не са използвани;
е)
неизползвания баланс от количествата, за които са издадени лицензии съгласно първо тире на член 8, параграф 2;
ж)
заявления за лицензии съгласно второ тире на член 8, параграф 2.“
7.
Приложение 4 се заменя с приложението към настоящия регламент.
Член 2
Настоящият регламент влиза в сила на 2 януари 1998 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 1997 година.

Labels: 3
17